CELEX: 32022R0930
Language: sl
Date: 2022-03-10 00:00:00
Title: Delegirana uredba Komisije (EU) 2022/930 z dne 10. marca 2022 o dopolnitvi Uredbe (EU) št. 600/2014 Evropskega parlamenta in Sveta z določitvijo pristojbin, povezanih z nadzorom izvajalcev storitev sporočanja podatkov s strani Evropskega organa za vrednostne papirje in trge

17.6.2022   
               
               
                  SL
               
               
                  Uradni list Evropske unije
               
               
                  L 162/1
               
            
         DELEGIRANA UREDBA KOMISIJE (EU) 2022/930
         z dne 10. marca 2022
         o dopolnitvi Uredbe (EU) št. 600/2014 Evropskega parlamenta in Sveta z določitvijo pristojbin, povezanih z nadzorom izvajalcev storitev sporočanja podatkov s strani Evropskega organa za vrednostne papirje in trge
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 600/2014 Evropskega parlamenta in Sveta z dne 15. maja 2014 o trgih finančnih instrumentov in spremembi Uredbe (EU) št. 648/2012 (1) ter zlasti člena 38n(3) Uredbe,
         ob upoštevanju naslednjega:
         
                     (1)
                  
                  
                     Glede na čezmejno razsežnost ravnanja s tržnimi podatki, kakovosti podatkov in potrebe po doseganju ekonomije obsega ter za preprečitev škodljivih učinkov morebitnih razlik v kakovosti podatkov in nalogah izvajalcev storitev sporočanja podatkov so bila z Uredbo (EU) 2019/2175 Evropskega parlamenta in Sveta (2) pooblastila za izdajanje dovoljenj in nadzor v zvezi z dejavnostmi izvajalcev storitev sporočanja podatkov v Uniji prenesena na Evropski organ za vrednostne papirje in trge (ESMA).
                  
               
                     (2)
                  
                  
                     Pomembno je, da se določijo pristojbine, ki jih lahko zaračuna ESMA v zvezi z vlogo, izdajo dovoljenj in nadzorom izvajalcev storitev sporočanja podatkov.
                  
               
                     (3)
                  
                  
                     Pristojbine, ki se zaračunajo izvajalcem storitev sporočanja podatkov, so namenjene povračilu vseh stroškov ESMA, povezanih z izdajo dovoljenj in nadzorom izvajalcev storitev sporočanja podatkov. Nadzorne dejavnosti vključujejo oceno primernosti upravljalnega organa, nadzor nad tem, ali izvajalci storitev sporočanja podatkov izpolnjujejo organizacijske zahteve, izvajanje pooblastil za zahtevanje informacij, izvajanje preiskav in izvajanje inšpekcijskih pregledov na kraju samem ter nalaganje nadzornih ukrepov. ESMA oceni svoj proračun na letni ravni.
                  
               
                     (4)
                  
                  
                     Pristojbine, ki se zaračunajo za dejavnosti ESMA v zvezi z izvajalci storitev sporočanja podatkov, bi bilo treba določiti na taki ravni, da se prepreči znatno kopičenje primanjkljajev ali presežkov. Če pride do ponavljajočega se znatnega primanjkljaja ali presežka, bi bilo treba revidirati raven pristojbin.
                  
               
                     (5)
                  
                  
                     Izvajalec storitev sporočanja podatkov bi moral svojo vlogo predložiti ESMA, da se tako zagotovi usklajena uporaba meril za odstopanje. V prvi fazi vloge bi moral ESMA določiti, ali je izvajalec storitev sporočanja podatkov upravičen do odstopanja od nadzora ESMA. Če veljajo merila za odstopanje, bi moral ESMA posredovati vlogo nacionalnemu pristojnemu organu. ESMA v tem primeru ne bi smel zaračunati pristojbine. Fiksne pristojbine v zvezi z izdajo dovoljenj s strani ESMA bi bilo treba razdeliti na pristojbino za vlogo, ki bi morala biti povezana z oceno popolnosti vloge, in na pristojbino za izdajo dovoljenja. Postopek izdaje dovoljenja bi moral biti končan v šestih mesecih.
                  
               
                     (6)
                  
                  
                     ESMA oceni, ali bodo izvajalci storitev sporočanja podatkov, ki že imajo dovoljenje na nacionalni ravni od 1. januarja 2022, spadali pod nadzor ESMA, in obvesti ustrezne izvajalce storitev sporočanja podatkov. Izvajalci storitev sporočanja podatkov, ki že imajo dovoljenje na nacionalni ravni, naj ne bi potrebovali ponovnega dovoljenja ESMA. Ti izvajalci storitev sporočanja podatkov že izpolnjujejo zahteve, ki veljajo za izvajalce storitev sporočanja podatkov, in se jim ne bi smel ponovno zaračunati znesek za postopek izdaje dovoljenja ESMA.
                  
               
                     (7)
                  
                  
                     Letne pristojbine, ki jih zaračuna ESMA, bi morale pokriti vse dejavnosti v zvezi z izvajalci storitev sporočanja podatkov. ESMA bi moral letno oceniti svoj nadzorni proračun v zvezi z vsako vrsto izvajalcev storitev sporočanja podatkov in vsakemu posameznemu izvajalcu storitev sporočanja podatkov zaračunati pristojbino, ki je sorazmerna z njegovimi prihodki v primerjavi s skupnimi prihodki vseh izvajalcev storitev sporočanja podatkov iste vrste. Prihodke, povezane z dejavnostmi, ki so neposredno pomožne glede na osrednje storitve izvajalcev storitev sporočanja podatkov, bi bilo treba vključiti v izračun upoštevanega prometa, če bi ta lahko vplival na nadzor ESMA nad izvajalcem storitev sporočanja podatkov in če še ni zajet z ločenimi nadzornimi dejavnostmi. Minimalna višina pristojbine za sisteme odobrenih objav (APA) in odobrene mehanizme poročanja (ARM) pokriva fiksne stroške, povezane z zahtevki za informacije, tekočim spremljanjem in preiskavami. Letna pristojbina velja za koledarsko leto.
                  
               
                     (8)
                  
                  
                     ESMA lahko prenese nadzorne naloge na nacionalne pristojne organe in v tem primeru bi morala ESMA nacionalnim pristojnim organom povrniti nastale stroške.
                  
               
                     (9)
                  
                  
                     Ker je za nadzor v letu 2022 težko zbrati informacije o nadzoru na podlagi stroškov, je bistveno zagotoviti prehodno določbo z metodo za izračun fiksne pristojbine, ki se uporablja v prvem letu nadzora s strani ESMA in temelji na lahko dostopnih in objektivnih podatkih. Za izpolnitev načela sorazmernosti bi bilo treba razlikovati med izvajalci storitev sporočanja podatkov tako, da se število poslov uporabi kot približek za pomembnost posameznih izvajalcev storitev sporočanja podatkov v primerjavi z vsemi izvajalci storitev sporočanja podatkov. Izračun za določitev pristojbine za nadzor za izvajalca storitev sporočanja podatkov za leto 2022 bi moral temeljiti na informacijah, ki jih predložijo pristojni nacionalni organi, o poslih, ki so jih APA in ARM objavili ali sporočili v prvi polovici leta 2021, pri tem pa bi bilo treba razlikovati med večjimi in manjšimi izvajalci storitev sporočanja podatkov.
                  
               
                     (10)
                  
                  
                     Revidirani računovodski izkazi za izvajalce storitev sporočanja podatkov se bodo zahtevali, ko bo ESMA prevzel nadzor nad izvajalci storitev sporočanja podatkov. Zato je treba določiti prehodno določbo za prilagoditev metode za izračun prihodkov za leto 2023, v skladu s katero plačilo letne pristojbine za nadzor za leto 2023 najprej temelji na nerevidiranih informacijah o računih iz prvih šestih mesecev leta 2022. V drugi fazi bi bilo treba vzpostaviti popravni mehanizem, s katerim bi pristojbina temeljila na revidiranih računovodskih izkazih za celotno leto 2022.
                  
               
                     (11)
                  
                  
                     Zaradi zagotavljanja nemotenega delovanja novega nadzornega okvira za izvajalce storitev sporočanja podatkov, kot je določen v členu 4 Uredbe (EU) 2019/2175, bi morala ta uredba začeti veljati čim prej –
                  
               SPREJELA NASLEDNJO UREDBO:
         
            Člen 1
            Opredelitev pojmov
            Za namen te uredbe „izvajalec storitev sporočanja podatkov“ pomeni sistem odobrenih objav ali odobreni mehanizem poročanja, kot je opredeljen v členu 2(1), točka 34, in členu 2(1), točka 36, Uredbe (EU) št. 600/2014.
         
         
            Člen 2
            Pristojbine za vloge in pristojbine za izdajo dovoljenja
            Ko izvajalec storitev sporočanja podatkov zaprosi za dovoljenje za zagotavljanje storitev sporočanja podatkov, plača:
            
                        (a)
                     
                     
                        pristojbino za vlogo za APA in ARM v višini 20 000 EUR za prvo vlogo in 10 000 EUR za vsako naslednjo vlogo za dovoljenje za dodatne storitve sporočanja podatkov, če za vložnika ne velja odstopanje v skladu z Delegirano uredbo Komisije (EU) 2022/466 o merilih za odstopanja (3).
                     
                  
                        (b)
                     
                     
                        pristojbino za izdajo dovoljenja za APA in ARM v višini 80 000 EUR za prvo dovoljenje in 40 000 EUR za vsako naslednje dovoljenje za dodatne storitve sporočanja podatkov, če za vložnika ne velja odstopanje v skladu z Delegirano uredbo (EU) 2022/466.
                     
                  
         
            Člen 3
            Letne pristojbine za nadzor
            
               1.   Izvajalec storitev sporočanja podatkov, ki ga nadzoruje ESMA, plača letno pristojbino za nadzor.
            
            
               2.   Skupna vsota letne pristojbine za nadzor in letna pristojbina za nadzor katerega koli izvajalca storitev sporočanja podatkov se izračunata na naslednji način:
               
                           (a)
                        
                        
                           skupna letna pristojbina za nadzor za določeno leto (n) je ocena stroškov v zvezi z nadzorom dejavnosti izvajalcev storitev sporočanja podatkov v skladu z Uredbo (EU) št. 600/2014, kot je vključena v proračun ESMA za zadevno leto;
                        
                     
                           (b)
                        
                        
                           letna pristojbina za nadzor izvajalca storitev sporočanja podatkov za določeno leto (n) je skupna letna pristojbina za nadzor, določena v skladu s točko (a), porazdeljena med vse izvajalce storitev sporočanja podatkov, ki imajo dovoljenje za leto (n), sorazmerno z njihovim upoštevanim prometom, ki se izračuna v skladu s členom 4.
                        
                     
            
               3.   APA ali ARM, ki jim je ESMA izdal dovoljenje, v nobenem primeru za pristojbino za nadzor ne plačajo manj kot 30 000 EUR.
               Če za subjekt velja minimalna višina pristojbine za nadzor za več kot eno storitev sporočanja podatkov, plača minimalno višino pristojbine za nadzor za vsako storitev, ki jo izvaja.
            
            
               4.   Z odstopanjem od odstavkov 2 in 3 se pristojbina za prvo leto izračuna tako, da se pristojbina za izdajo dovoljenj iz člena 2(1), točka (b), zmanjša za faktor, enak številu dni med izdajo dovoljenja in koncem leta, ki se nato deli s skupnim številom dni v tem letu. Izračuna se torej na naslednji način:
               
                  pristojbina izvajalca storitev sporočanja podatkov za prvo leto = Min (pristojbina za izdajo dovoljenja, pristojbina za izdajo dovoljenja * koeficient)
               
               
                  L1622022SL3110120220613SL0006.0001331342OSNUTEKPRIPOROČILO št. 1/2022 PRIDRUŽITVENEGA SVETA EU-EGIPTz dne …o prednostnih nalogah partnerstva EU-Egipt 2021-2027PRIDRUŽITVENI SVET EU-EGIPT –ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani,ob upoštevanju naslednjega:(1)Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani (v nadaljnjem besedilu: Sporazum) je bil podpisan 25. junija 2001, veljati pa je začel 1. junija 2004.(2)Člen 76 Sporazuma pooblašča Pridružitveni svet EU-Egipt j za sprejemanje odločitev za namene doseganja ciljev Sporazuma ter za izdajo ustreznih priporočil.(3)Na podlagi člena 86 Sporazuma pogodbenici sprejmeta vse splošne in posebne ukrepe, potrebne za izpolnjevanje svojih obveznosti iz Sporazuma, ter poskrbita za doseganje ciljev iz Sporazuma.(4)Na podlagi pregleda evropske sosedske politike je bila predlagana nova faza sodelovanja s partnerji, ki omogoča večjo odgovornost obeh strani.(5)Evropska unija in Egipt sta se dogovorila, da bosta utrdila svoje partnerstvo, zato sta sprejela dogovor o vrsti prednostnih nalog za obdobje 2021–2027 (v nadaljnjem besedilu: prednostne naloge partnerstva EU-Egipt 2021-2027), da bi obravnavala skupne izzive Unije in Egipta ter spodbujala skupne interese.(6)Pogodbenici Sporazuma sta se dogovorili o besedilu prednostnih nalog partnerstva EU-Egipt 2021-2027, ki bodo v podporo izvajanju Evro-mediteranskega sporazuma in osredotočene na sodelovanje v zvezi s skupno določenimi interesi –PRIPOROČA:Člen 1Pridružitveni svet priporoča, da pogodbenici Sporazuma izvajata prednostne naloge partnerstva EU-Egipt 2021-2027, kot so določene v Prilogi k temu priporočiluDelegacije: glejte dokument ST 8663/2022 ADD1..Člen 2S prednostnimi nalogami partnerstva EU-Egipt 2021-2027 se nadomestijo prednostne naloge partnerstva EU-Egipt, katerih izvajanje je bilo priporočeno s Priporočilom št. 1/2017 Pridružitvenega svetaPriporočilo št. 1/2017 Pridružitvenega sveta EU-Egipt z dne 25. julija 2017 o dogovoru o prednostnih nalogah partnerstva EU-Egipt (UL EU L 255, 3.10.2017, str. 26)..Člen 3To priporočilo začne veljati na dan sprejetja.V …, …Za Pridružitveni svet EU-Egiptpredsednik/predsednica
               Kadar izvajalec storitev sporočanja podatkov dovoljenje pridobi decembra, ne plača pristojbine za nadzor za prvo leto.
            
            
               5.   Z odstopanjem od odstavkov 2 in 3 se, kadar se izvajalcu storitev sporočanja podatkov na podlagi ponovne ocene iz člena 1(3) Delegirane uredbe (EU) 2022/466 odobri odstopanje od nadzora ESMA, letna pristojbina za nadzor za leto, v katerem se odstopanje uporablja, v skladu s členom 1(4) Delegirane uredbe (EU) 2022/466 izračuna samo za tistih pet mesecev v navedenem letu, v katerih je ESMA še naprej nadzornik izvajalca storitev sporočanja podatkov.
            
         
         
            Člen 4
            Upoštevani promet
            
               1.   Izvajalci storitev sporočanja podatkov za namene te uredbe hranijo revidirane računovodske izkaze, v katerih se razlikuje med vsaj naslednjimi postavkami:
               
                           (a)
                        
                        
                           prihodki, ustvarjeni s storitvami ARM;
                        
                     
                           (b)
                        
                        
                           prihodki, ustvarjeni s storitvami APA;
                        
                     
                           (c)
                        
                        
                           prihodki, ustvarjeni s pomožnimi storitvami glede na dejavnosti ARM;
                        
                     
                           (d)
                        
                        
                           prihodki, ustvarjeni s pomožnimi storitvami glede na dejavnosti APA.
                        
                     
            
               2.   Upoštevani promet izvajalca storitev sporočanja podatkov za zadevno leto (n) je vsota:
               
                           (a)
                        
                        
                           njegovih prihodkov, ustvarjenih z glavnimi funkcijami izvajanja storitev ARM ali APA, na osnovi revidiranih računovodskih izkazov za leto (n – 2) ali, če ti še niso na voljo, za leto pred tem (n – 3), in
                        
                     
                           (b)
                        
                        
                           njegovih upoštevanih prihodkov od pomožnih storitev na osnovi revidiranih računovodskih izkazov za leto (n – 2) ali, če slednji še niso na voljo, za leto pred tem (n – 3),
                           deljena z vsoto:
                        
                     
                           (c)
                        
                        
                           skupnih prihodkov vseh ARM ali APA z dovoljenjem, ustvarjenih z glavnimi funkcijami izvajanja storitev ARM ali APA, na osnovi revidiranih računovodskih izkazov za leto (n – 2) ali, če slednji še niso na voljo, za leto pred tem (n – 3), in
                        
                     
                           (d)
                        
                        
                           skupnih upoštevanih prihodkov od pomožnih storitev vseh ARM ali APA na podlagi revidiranih računovodskih izkazov za leto (n – 2) ali, če slednji še niso na voljo, za leto pred tem (n – 3).
                        
                     
            
               3.   Kadar izvajalec storitev sporočanja podatkov ni posloval celo leto (n – 2), se njegov upoštevani promet oceni v skladu s formulo iz odstavka 2, in sicer tako, da se za izvajalca storitev sporočanja podatkov vrednosti, izračunane za število mesecev v letu (n – 2), v katerih je izvajalec storitev sporočanja posloval, ekstrapolirajo na celotno leto (n – 2).
            
            
               4.   Izvajalci storitev sporočanja podatkov vsako leto predložijo ESMA revidirane računovodske izkaze iz odstavka 1. Dokumenti se ESMA predložijo elektronsko najpozneje 30. septembra vsako leto (n – 1). Če se izvajalcu storitev sporočanja podatkov izda dovoljenje po 30. septembru, podatke predloži takoj po prejemu dovoljenja in do konca leta, za katero velja izdano dovoljenje.
            
         
         
            Člen 5
            Običajni načini plačila
            
               1.   Vse pristojbine se plačujejo v eurih. Plačila se izvedejo, kot je podrobno opredeljeno v členih 6 in 7.
            
            
               2.   Za vsako zamudo pri plačilu se zaračunajo zamudne obresti iz člena 99 Uredbe (EU, Euratom) 2018/1046 Evropskega parlamenta in Sveta (4).
            
         
         
            Člen 6
            Plačilo pristojbin za vloge in pristojbin za izdajo dovoljenja
            
               1.   Pristojbine za vlogo, izdajo dovoljenja ali razširitev področja uporabe dovoljenja zapadejo v plačilo, ko izvajalec storitev sporočanja podatkov vloži vlogo, v celoti pa jih je treba plačati v roku 30 dni od datuma izdaje računa ESMA.
            
            
               2.   Ko se izvajalec storitev sporočanja podatkov odloči umakniti svojo vlogo za izdajo dovoljenja, preden ESMA sprejme utemeljeno odločitev za izdajo dovoljenja ali izdajo dovoljenja zavrne, se plačane pristojbine za vlogo ali pristojbine za izdajo dovoljenja ne povrnejo.
            
         
         
            Člen 7
            Plačilo letnih pristojbin za nadzor
            
               1.   Letna pristojbina za nadzor iz člena 3 zapade v plačilo na začetku vsakega koledarskega leta in jo je treba v celoti plačati ESMA v prvih treh mesecih navedenega leta. ESMA predloži račun, na katerem je navedena skupna vsota pristojbine za nadzor, najpozneje 30 dni pred skrajnim rokom za plačilo. Pristojbine se izračunajo na podlagi najnovejših razpoložljivih podatkov za letne pristojbine.
            
            
               2.   Če se izvajalec storitev sporočanja podatkov odloči umakniti svojo vlogo za izdajo dovoljenja, se letna pristojbina za nadzor ne povrne.
            
         
         
            Člen 8
            Povračilo stroškov nacionalnim pristojnim organom
            
               1.   Če ESMA naloge prenese na nacionalne pristojne organe, nacionalni pristojni organ stroškov, ki so nastali pri opravljanju nadzornih nalog, ki jih je nanj prenesel ESMA, ne zaračuna neposredno izvajalcu storitev sporočanja podatkov.
            
            
               2.   ESMA pristojnemu organu povrne dejanske stroške, ki so nastali zaradi izvajanja dela v skladu z Uredbo (EU) št. 600/2014, zlasti kot posledica kakršnega koli prenosa nalog v skladu s členom 38o Uredbe (EU) št. 600/2014.
            
            
               3.   ESMA zagotovi, da stroški, ki ji je treba povrniti nacionalnemu pristojnemu organu, izpolnjujejo naslednje pogoje:
               
                           (a)
                        
                        
                           ESMA in nacionalni pristojni organ bi se morala o njih predhodno dogovoriti;
                        
                     
                           (b)
                        
                        
                           stroški bi morali biti sorazmerni s prometom zadevnega izvajalca storitev sporočanja podatkov in
                        
                     
                           (c)
                        
                        
                           ne bi smeli presegati skupnega zneska pristojbin za nadzor, ki jih je plačal zadevni izvajalec storitev sporočanja podatkov.
                        
                     
            
               4.   O vsakem prenosu nalog z ESMA na nacionalne pristojne organe se bo odločalo neodvisno, tak prenos se lahko kadar koli prekliče in ne vpliva na višino pristojbin, zaračunanih posameznemu izvajalcu storitev sporočanja podatkov.
            
         
         
            Člen 9
            Prehodna določba za leto 2022
            
               1.   ESMA za namene izračuna letne pristojbine za nadzor, ki velja za izvajalce storitev sporočanja podatkov pod nadzorom ESMA za leto 2022, pobere fiksno pristojbino na podlagi naslednjih izračunov:
               
                           (a)
                        
                        
                           350 000 EUR za APA, ki so objavili posle, ki so predstavljali več kot 10 % skupnega števila objavljenih poslov vseh APA z dovoljenjem za lastniške ali nelastniške instrumente v prvih šestih mesecih leta 2021, kot jih je sporočil zadevni pristojni organ;
                        
                     
                           (b)
                        
                        
                           50 000 EUR za APA, ki so objavili posle, ki so predstavljali manj kot 10 % skupnega števila objavljenih poslov vseh APA z dovoljenjem za lastniške ali nelastniške instrumente v prvih šestih mesecih leta 2021, kot jih je sporočil zadevni pristojni organ;
                        
                     
                           (c)
                        
                        
                           650 000 EUR za ARM, ki so zadevnim pristojnim organom predložili poročila o poslih, ki so predstavljala več kot 10 % skupnega števila poročil o poslih, predloženih pristojnim organom s strani vseh ARM z dovoljenjem, v prvih šestih mesecih leta 2021, kot jih je sporočil zadevni pristojni organ;
                        
                     
                           (d)
                        
                        
                           50 000 EUR za ARM, ki so zadevnim pristojnim organom predložili poročila o poslih, ki so predstavljala manj kot 10 % skupnega števila poročil o poslih, predloženih pristojnim organom s strani vseh ARM z dovoljenjem, v prvih šestih mesecih leta 2021, kot jih je sporočil zadevni pristojni organ.
                        
                     
            
               2.   ESMA zadevnim APA in ARM predloži račun, na katerem je navedena skupna vsota pristojbin za leto 2022, takoj ko je to praktično izvedljivo po začetku uporabe te uredbe, najpozneje pa 30 dni pred končnim datumom plačila.
            
         
         
            Član 10
            Prehodna določba za leto 2023
            
               1.   Izvajalcem storitev sporočanja podatkov, ki jih nadzoruje ESMA, se od 1. januarja 2023 zaračuna letna pristojbina za nadzor za leto 2023, izračunana v skladu s členom 3. Vendar se za namene člena 4(2) upoštevani promet izvajalcev storitev sporočanja podatkov izračuna v skladu z odstavkom 2.
            
            
               2.   Za namene odstavka 1 je upoštevani promet izvajalca storitev sporočanja podatkov vsota:
               
                           (a)
                        
                        
                           prihodkov izvajalca storitev sporočanja podatkov, ustvarjenih z glavnimi funkcijami zagotavljanja storitev ARM ali APA v prvih šestih mesecih leta 2022, in
                        
                     
                           (b)
                        
                        
                           prihodkov izvajalca storitev sporočanja podatkov, ustvarjenih z zagotavljanjem pomožnih storitev glede na dejavnosti ARM ali APA v prvih šestih mesecih leta 2022,
                           deljena z vsoto:
                        
                     
                           (c)
                        
                        
                           skupnih prihodkov vseh ARM ali APA z dovoljenjem, ustvarjenih z glavnimi funkcijami zagotavljanja storitev ARM ali APA v prvih šestih mesecih leta 2022, in
                        
                     
                           (d)
                        
                        
                           skupnih prihodkov, ustvarjenih z zagotavljanjem pomožnih storitev glede na dejavnosti ARM ali APA v prvih šestih mesecih leta 2022.
                        
                     Izvajalci storitev sporočanja podatkov do 30. septembra 2022 obvestijo ESMA o znesku prihodkov, ustvarjenih z glavnimi funkcijami zagotavljanja storitev ARM ali APA v prvih šestih mesecih leta 2022, in o znesku prihodkov od pomožnih storitev glede na dejavnosti ARM ali APA v prvih šestih mesecih leta 2022.
            
            
               3.   Takoj ko so na voljo revidirani računovodski izkazi za leto 2022, izvajalci storitev sporočanja podatkov iz odstavka 1 te revidirane računovodske izkaze nemudoma sporočijo ESMA v skladu s členom 4(1).
            
            
               4.   ESMA izračuna, ali obstaja razlika med letno pristojbino za nadzor za leto 2023, ki jo je plačal izvajalec storitev sporočanja podatkov v skladu z odstavkom 2, in letno pristojbino za nadzor, ki jo mora plačati za leto 2023, izračunano na podlagi revidiranih računovodskih izkazov, prejetih v skladu z odstavkom 3.
            
            
               5.   ESMA izvajalcem storitev sporočanja podatkov najpozneje 30 dni pred končnim datumom plačila predloži prvi račun, na katerem je naveden znesek pristojbine za nadzor za leto 2023 iz odstavka 2.
               Ko so informacije iz odstavka 3 na voljo za vse izvajalce storitev sporočanja podatkov, jim ESMA predloži drugi račun, na katerem je naveden končni znesek pristojbine za nadzor za leto 2023 na podlagi izračuna iz odstavka 4. ESMA izvajalcem storitev sporočanja podatkov ta račun predloži najpozneje 30 dni pred končnim rokom za plačilo.
            
         
         
            Člen 11
            Začetek veljavnosti in datum začetka uporabe
            Ta uredba začne veljati in se uporabljati tretji dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. marca 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 173, 12.6.2014, str. 84.
         
            (2)  Uredba (EU) 2019/2175 Evropskega parlamenta in Sveta z dne 18. decembra 2019 o spremembi Uredbe (EU) št. 1093/2010 o ustanovitvi Evropskega nadzornega organa (Evropski bančni organ), Uredbe (EU) št. 1094/2010 o ustanovitvi Evropskega nadzornega organa (Evropski organ za zavarovanja in poklicne pokojnine), Uredbe (EU) št. 1095/2010 o ustanovitvi Evropskega nadzornega organa (Evropski organ za vrednostne papirje in trge), Uredbe (EU) št. 600/2014 o trgih finančnih instrumentov, Uredbe (EU) 2016/1011 o indeksih, ki se uporabljajo kot referenčne vrednosti v finančnih instrumentih in finančnih pogodbah ali za merjenje uspešnosti investicijskih skladov, in Uredbe (EU) 2015/847 o informacijah, ki spremljajo prenose sredstev (UL L 334, 27.12.2019, str. 1).
         
            (3)  Delegirana uredba Komisije (EU) 2022/466 z dne 17. decembra 2021 o dopolnitvi Uredbe (EU) št. 600/2014 Evropskega parlamenta in Sveta z določitvijo meril za odstopanje od načela, da sisteme odobrenih objav in odobrene mehanizme poročanja nadzoruje Evropski organ za vrednostne papirje in trge (UL L 96, 24.3.2022, str. 1).
         
            (4)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 30.7.2018, str. 1).